钦定古今图书集成/理学汇编/学行典/第020卷 > 愚按先天方圆二图一一相应故邵子曰变于内 者应乎外变于外者应乎内变于下者应乎上变 于上者应乎下盖巽离兑以二十八阳应坎艮震 > 《日之时卦》
## 钦定古今图书集成/理学汇编/学行典/第020卷 > 愚按先天方圆二图一一相应故邵子曰变于内 者应乎外变于外者应乎内变于下者应乎上变 于上者应乎下盖巽离兑以二十八阳应坎艮震 > 《日之时卦》

“三百六十时为一周，每一时用四爻，每二刻用一爻。
仍分节气藏闰。一时准一日三十时，两日半准一月。”
每月初一日子时至初三日巳时为正月。每初三日
午时至初五日亥时为二月。每一月准一年，而月之
大则三十时准一月，月之小则二十九时准一月。盖
月之大则一月三百六十时。〈十二个三十也〉《月小则》一月三
百四十八时。〈十二个二十九〉此《经世书》引而伸之，一元之内，
闰大小皆不差矣。

日之时卦，只以年之月卦为用，但有起寅字之异耳。
年之月卦，则以《五虎元遁》，而寅月起《升》《蒙》《蛊》、井。张行
成作《经世书》通变，不分大小运，皆起《升》《蒙》《蛊》、井，盖只
得牛无邪所谓卦起《升》《蒙》《蛊》《井》之一句耳。不知康节
先生以元会运世年为大运，起《泰》《损》《大畜》，节月为小
运，起《升》《蒙》《蛊》《井》之要诀也。